CELEX: 32007R0323
Language: sk
Date: 2007-03-26 00:00:00
Title: Nariadenie Komisie (ES) č. 323/2007 z  26. marca 2007 , ktorým sa mení a dopĺňa príloha V k nariadeniu Európskeho parlamentu a Rady (ES) č. 850/2004 o perzistentných organických látkach, ktorým sa mení a dopĺňa smernica 79/117/EHS (Text s významom pre EHP )

27.3.2007   
            
            
               SK
            
            
               Úradný vestník Európskej únie
            
            
               L 85/3
            
         NARIADENIE KOMISIE (ES) č. 323/2007
   z 26. marca 2007,
   ktorým sa mení a dopĺňa príloha V k nariadeniu Európskeho parlamentu a Rady (ES) č. 850/2004 o perzistentných organických látkach, ktorým sa mení a dopĺňa smernica 79/117/EHS
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 850/2004 o perzistentných organických látkach, ktorým sa mení a dopĺňa smernica 79/117/EHS (1), a najmä na jeho článok 7 ods. 6 a článok 14 ods. 3,
   keďže:
   
               (1)
            
            
               Podľa časti 1 prílohy V nariadenia (ES) č. 850/2004 si postupy ustanovené v časti 2 uvedenej prílohy môžu v niektorých prípadoch vyžadovať predprípravu. Preto by sa časť 2 prílohy V mala zodpovedajúcim spôsobom zmeniť a doplniť.
            
         
               (2)
            
            
               Opatrenia stanovené v tomto nariadení sú najvhodnejšie na zabezpečenie vysokej úrovne ochrany.
            
         
               (3)
            
            
               Opatrenia stanovené v tomto rozhodnutí sú v súlade so stanoviskom výboru zriadeného článkom 18 smernice Rady 75/442/EHS z 15. júla 1975 o odpadoch (2),
            
         PRIJALA TOTO NARIADENIE:
   Článok 1
   Príloha V k nariadeniu (ES) č. 850/2004 sa mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. marca 2007
      
         
            Za Komisiu
         
         Stavros DIMAS
         
            člen Komisie
         
      
   
   
      (1)  Ú. v. EÚ L 158, 30.4.2004, s. 7. Nariadenie naposledy zmenené a doplnené nariadením Rady (ES) č. 172/2007 (Ú. v. EÚ L 55, 23.2.2007, s. 1).
   
      (2)  Ú. v. ES L 194, 25.7.1975, s. 39. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   PRÍLOHA
   Do časti 2 prílohy V k nariadeniu (ES) č. 850/2004 sa za prvú vetu dopĺňa tento odsek:
   
      „Pred trvalým uskladnením sa podľa tejto časti tejto prílohy môže vykonať ‚predbežná úprava’, pokiaľ sa látka uvedená v prílohe IV, ktorá je izolovaná z odpadu počas predprípravy, následne zlikviduje v súlade s časťou 1 tejto prílohy. Okrem toho sa pred takouto predbežnou úpravou alebo pred trvalým uskladnením podľa tejto časti prílohy môže uskutočniť opätovné balenie a dočasné uskladnenie.“